2009. november 15-én Ghána felnőtt válogatottjában is bemutatkozhatott. 2010 januárjában tagja volt az Afrikai Nemzetek Kupáján ezüstérmet szerző válogatottnak is és szerepelt a Dél-afrikai világbajnokságon, ahol Ghána első afrikai csapatként a negyeddöntőbe jutott. Az Uruguay elleni találkozón a hosszabbításban leadott lövését Luis Suárez kézzel hárította, amiért kiállították, de Asamoah Gyan kihagyta a megítélt tizenegyest, a büntetőpárbajt követően pedig Uruguay kiejtette Ghánát és bejutott a legjobb négy közé.